
Farské oznamy
Dvadsiata šiesta nedeľa v Cezročnom období – rok A (27. 9. 2026)
	Pondelok
	Sv. Václava, mučeníka
	18.00

	Utorok
	Sv. Michala, Gabriela a Rafaela, archanjelov, sviatok
	7.00

	Streda
	Sv. Hieronyma
	17.30

	Štvrtok
	[bookmark: _GoBack]Sv. Terézie od Dieťaťa Ježiša ( z Lisieux), panny a učiteľky Cirkvi -deň modlitieb za duchovné povolania
	17.30

	Piatok
	Sv. anjelov strážcov – prvý piatok
	17.00

	Sobota
	O Preblahoslavenej Panne Márii
	7.00 a 18.00 Oblazov

	Nedeľa
	Dvadsiata siedma nedeľa v Cezročnom období
	8.00 a 10.30



Dôležitý oznam: V stredu som sa v škole zúčastnil prednášky na tému závislostí od sociálnych sietí, telefónov, počítačových hier, energetických nápojov...informácie, ktoré som sa tam dozvedel boli pre mňa šokujúce – v zmysle aké nebezpečenstvá a manipulácie ponúka našim deťom online priestor a vy, milí rodičia, pravdepodobne o nich neviete. Preto sme pre vás, spolu so Základnou školou v Kotešovej pozvali lektora, aby nám porozprával o týchto témach a veľmi vás prosím, aby ste jej venovali pozornosť. V mnohých prípadoch ide o mentálne zdravie a v niektorých prípadoch až o záchranu našich detí. Prednáška bude v utorok o 18.00 na obecnom úrade na prvom poschodí. Je určená všetkým rodičom a vaša prítomnosť je kľúčová. Je dobré, aby sme v tejto otázke spojili svoje sily (rodina, škola, obec, Cirkev).
Tento týždeň máme prvý piatok. Prosím, aby ste si nahlásili vašich chorých, ktorí by chceli byť vyspovedaní a Pán Ježiš s kňazom by ich prišiel navštíviť. Deti, ktoré boli tento rok na prvom sv. prijímaní pozývam začať si robiť zasvätenie sa Ježišovmu srdcu skrze 9 prvých piatkov. Spovedať budem pol hodinu pred každou sv. omšou a vo štvrtok od 16.30 a v piatok od 15.00hod. Vo štvrtok budeme mať celodennú adoráciu pre potešenie Ježišovho srdca, za pokoj vo svete, obnovu viery v našich rodinách a za nové kňazské povolania. Zapísať sa môžete na stolíku vzadu. Začneme o 9.00hod. a ukončíme pred sv. omšou. V piatok sa o 16.45 pomodlíme litánie k Božskému srdcu.
Srdečne vás pozývame na púť na Živčákovú 3.-4. 10.
Obecný klub záhradkárov vás pozýva pozrieť si výstavu ovocia, zeleniny, kvetov a výrobkov z výpestkov, ktorú pripravili naši záhradkári v spolupráci s obcou a občanmi. Výstava je otvorená v sále kultúrneho domu, môžete vojsť aj bočným vchodom hneď vedľa občerstvenia.    V stredu po večernej sv. omši o 18.30 vás srdečne pozývam na prvé tohtoročné stretnutie s Ingou, ktorá nás vovádza do modlitby príhovoru.  V zbierka na kňazský seminár ste darovali 600eur. Nech Pán odmení vašu štedrosť.   Na budúcu nedeľu bude prvonedeľná zbierka pre potreby našej farnosti.  Kto by chcel prehĺbiť svoj manžels. život nech sa zúčastní Programu Amoris. Viac na nástenke.  Som rád, že ste prijali pozvanie na púť do Krakova 7.11. Všetky miesta sú už obsadené.   Ďakujem za vaše modlitby a obety, upratovanie, kvetinovú výzdobu, finančnú podporu našej farnosti, dnes zvlášť poľovníckemu združeniu Zora Kotešová a všetkým, ktorí akýmkoľvek spôsobom dopomohli k sláveniu svätohubertskej sv. omše i občerstveniu.   Na budúci týždeň prosím o upratovanie skupinu č. 12.  V mene poľovníckeho združenia vás pozývam na občerstvenie.
Po dvoch úspešných kurzoch Alfy pre dospelých, plánujem robiť tretí kurz na prelome jesene a zimy. Prosím, aby ste si nad tým porozmýšľali, možno sa popýtali tých čo boli a budem rád, keď to skúsite. Je to séria stretnutí o viere a jej základoch, o poznaní Ježiša novým, zaujímavým interaktívnym spôsobom. Mohla by slúžiť aj ako príprava na birmovku pre dospelých, keby ju chcel niekto prijať.
Od 1. do 7. októbra sa deti z celého sveta opäť spoja v modlitbovej iniciatíve Milión detí sa modlí ruženec. Spoločne budú prosiť za mier a jednotu medzi ľuďmi. ACN Slovensko srdečne pozýva deti i celé rodiny, aby sa pridali k tejto veľkej modlitbovej reťazi. Ruženec sa môžete pomodliť v ktorýkoľvek deň, či už doma, v škole, na stretku alebo vo farnosti. 

